2014. gada 17. jūnijā Noteikumi Nr. 311

Rīgā (prot. Nr. 33 43. §)

**Grozījumi Ministru kabineta 2013. gada 8. oktobra noteikumos Nr. 1051 "Zinātniskās izpētes mežu apsaimniekošanas un uzraudzības kārtība"**

Izdoti saskaņā ar

[Meža likuma](http://m.likumi.lv/doc.php?id=63545)
49. panta trešo daļu

Izdarīt Ministru kabineta 2013. gada 8. oktobra noteikumos Nr. 1051 "Zinātniskās izpētes mežu apsaimniekošanas un uzraudzības kārtība" (Latvijas Vēstnesis, 2013, 198. nr.) šādus grozījumus:

1. Papildināt noteikumus ar 19.11. apakšpunktu šādā redakcijā:

"19.11. Dabas aizsardzības pārvalde."

2. Aizstāt 21. punkta ievaddaļā vārdus "Valsts meža dienests" ar vārdiem "Latvijas Valsts mežzinātnes institūta "Silava" un Latvijas Lauksaimniecības universitātes valsts zinātniskās izpētes mežu apsaimniekošanas publiskā aģentūra "Meža pētīšanas stacija" (turpmāk – publiskā aģentūra "Meža pētīšanas stacija")".

3. Izteikt 23. punktu šādā redakcijā:

"23. Meža nozares zinātnisko institūciju un mācību iestāžu iesniegumi par izpētes objekta ierīkošanu un uzturēšanu, mācību un tālākizglītības pasākumiem, kā arī par nepieciešamo atbalsta finansējumu iesniedzami publiskajā aģentūrā "Meža pētīšanas stacija"."

4. Izteikt 24. panta ievaddaļu šādā redakcijā:

"24. Ņemot vērā konsultatīvās padomes ieteikumus un publiskās aģentūras "Meža pētīšanas stacija" ieņēmumus no valsts zinātniskās izpētes mežu apsaimniekošanas, atbalstu sniedz:".

5. Aizstāt 25. punktā vārdus "Valsts meža dienesta" ar vārdiem "publiskās aģentūras "Meža pētīšanas stacija" apsaimniekoto".

6. Izteikt 27. punktu šādā redakcijā:

"27. Valsts zinātniskās izpētes mežu apsaimniekošanas plānu un budžetu kārtējam gadam saskaņo ar Zemkopības ministriju."

Ministru prezidente Laimdota Straujuma

Zemkopības ministrs Jānis Dūklavs